stanford-oval/wikipedia huggingface dataset:
วัดขงจื๊อ สุสานขงจื๊อ และจวนตระกูลขงในชฺวีฟู่
มรดกโลก

วัดขงจื๊อ สุสานขงจื๊อ และจวนตระกูลขง ได้รับลงทะเบียนเป็นมรดกโลกภายใต้ชื่อ "ศาลและสุสานขงจื๊อและคฤหาสน์ตระกูลข่งในชฺวีฟู่" ในการประชุมคณะกรรมการมรดกโลกสมัยสามัญครั้งที่ 18 เมื่อปี พ.ศ. 2537 ที่ภูเก็ต ประเทศไทย ด้วยข้อกำหนดและหลักเกณฑ์ในการพิจารณา ดังต่อไปนี้
(i) - เป็นตัวแทนในการแสดงผลงานชิ้นเอกที่จัดทำขึ้นด้วยการสร้างสรรค์อันชาญฉลาดของมนุษย์
(iv) - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนา ทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ
(vi) - มีความคิดหรือความเชื่อที่เกี่ยวข้องโดยตรงกับเหตุการณ์ หรือมีความโดดเด่นยิ่งในประวัติศาสตร์
วัฏฏะ คลาสสิฟายด์ส

| --- | --- |
ประเภท: บริษัทจำกัด
อุตสาหกรรม: บริการโฆษณา และสื่อสารมวลชน
ก่อตั้ง: พ.ศ. 2542
เลิกกิจการ: พ.ศ. 2561
สำนักงานใหญ่: 71/30 ถนนบรมราชชนนี แขวงอรุณอมรินทร์ เขตบางกอกน้อย กรุงเทพมหานคร
บุคลากรหลัก: สมบูรณ์ อิชยาวรกุล ประธานกรรมการ และประธานเจ้าหน้าที่บริหาร
ผลิตภัณฑ์: หนังสือพิมพ์โลกวันนี้รายวัน นิตยสารข่าวโลกวันนี้ วันสุข นิตยสารกลุ่มสมัครงาน นิตยสารกลุ่มการศึกษา นิตยสารกลุ่มอสังหาริมทรัพย์ นิตยสารกลุ่มรถยนต์ หนังสือเล่ม (พ็อกเก็ตบุ๊ก)
รายได้: ไม่ทราบ
พนักงาน: ไม่ทราบ
บริษัท วัฏฏะ คลาสซิฟายด์ส จำกัด (อังกฤษ: Watta Classified Company Limited) เป็นบริษัทผู้ให้บริการโฆษณาย่อยที่มีชื่อเสียงของประเทศไทย และเป็นผู้ริเริ่มกิจการสื่อสิ่งพิมพ์ ซึ่งนำเสนอเนื้อหาที่แตกต่างไปจากสื่อมวลชนไทยในวงการ เพื่อเติมเต็มข้อมูลให้แก่สังคมข่าวสาร
ประวัติ

วัฏฏะ คลาสสิฟายด์ส ก่อตั้งขึ้นในราวปี พ.ศ. 2542 โดยนายสมบูรณ์ อิชยาวรกุล อดีตผู้บริหาร บริษัท วัฏจักร จำกัด (มหาชน) และครีเอทีฟสิ่งพิมพ์เครือวัฏจักร เพื่อเปิดให้บริการโฆษณาย่อยครบวงจร ครอบคลุมทุกประเภทที่มีผู้สนใจใช้บริการในระดับสูง คือกลุ่มสมัครงาน, กลุ่มการศึกษา, กลุ่มอสังหาริมทรัพย์ และกลุ่มรถยนต์
หนังสือในเครือวัฏฏะออกวางแผงเป็นครั้งแรก ในช่วงต้นปี พ.ศ. 2542 (ค.ศ. 1999) โดยใช้ชื่อต่อท้ายว่า “2000” เพื่อตอบรับกับกระแสของสหัสวรรษใหม่ที่กำลังจะมาถึง และในวันที่ 1 พฤศจิกายน ปีเดียวกัน เครือวัฏฏะออกหนังสือพิมพ์รายวันเพิ่มอีกฉบับหนึ่ง โดยนำคอลัมน์บางส่วนตีพิมพ์ลงหนังสือฉบับอื่นในเครือด้วย เพื่อให้ผู้อ่านเกิดความรู้สึกคุ้มค่า ด้วยเนื้อหาที่หลากหลาย มิใช่เพียงโฆษณาย่อยเท่านั้น พร้อมกับเปลี่ยนชื่อต่อท้ายของหนังสือแนวโฆษณาย่อยกลุ่มแรก จาก 2000 เป็น “วันนี้” เพื่อให้ทันสมัย และเข้าชุดกับชื่อของหนังสือพิมพ์รายวันที่ออกมาใหม่
นอกจากนี้ วัฏฏะ คลาสสิฟายด์ส ยังเป็นผู้จัดงาน วัฏฏะมหกรรม เพื่อให้บริษัทห้างร้าน และสถาบันการศึกษาต่าง ๆ เช่าพื้นที่บูธรับสมัครพนักงานตำแหน่งต่าง ๆ ตลอดจนผู้สนใจศึกษาต่อด้วย ต่อมา ราวกลางปีถึงปลายปี พ.ศ. 2551 วัฏฏะ คลาสสิฟายด์ส เช่าเวลา 08.00-08.30 น. ในทุกวันอาทิตย์ จากสถานีวิทยุโทรทัศน์แห่งประเทศไทย (เอ็นบีที) ในขณะนั้น เพื่อผลิตรายการ โลกวันนี้ มีธรรมะ กับพระพยอม และตั้งแต่ช่วงปลายปี พ.ศ. 2554 เช่าเวลา 23.05-23.55 น. ต่อมาเปลี่ยนเป็นเวลา 22.30-23.15 น. ในทุกวันพุธ จากสถานีวิทยุโทรทัศน์แห่งประเทศไทย เพื่อผลิตรายการ ฅนไทยหายจน และต่อมา ในปี พ.ศ. 2560 ได้ผลิตรายการออนไลน์ถ่ายทอดสดผ่านเฟซบุ๊กเพจของโลกวันนี้ ในชื่อ "คืนวันสุข" โดยนับเป็นการขยายสายงาน ไปสู่ฐานะผู้ผลิตรายการโทรทัศน์อีกแขนงหนึ่งด้วย
สิ่งพิมพ์และกิจการในเครือ

ปัจจุบัน หนังสือโฆษณาย่อยในเครือวัฏฏะ มีส่วนแบ่งทางการตลาดเกินกว่าร้อยละ 50 ของตลาดโดยรวม อนึ่ง สิ่งพิมพ์และกิจการอื่นในเครือวัฏฏะทั้งหมด มีดังต่อไปนี้
สิ่งพิมพ์และกิจการในเครือ > ข่าวและเหตุการณ์ปัจจุบัน

หนังสือพิมพ์โลกวันนี้ รายวัน (ฉบับวันจันทร์-วันศุกร์)
นิตยสารข่าวโลกวันนี้ วันสุข รายสัปดาห์ (ฉบับวันเสาร์)
สิ่งพิมพ์และกิจการในเครือ > สมัครงาน

| --- | --- |
 หนังสือพิมพ์แหล่งงานรายสัปดาห์ (วันเสาร์)  หนังสือพิมพ์งานทั่วไทยรายปักษ์ (วันพุธ)  หนังสือพิมพ์รับสมัครด่วนที่สุด!รายปักษ์ (วันเสาร์) รับสมัครด่วนรายปักษ์  นิตยสารงานวันนี้รายสัปดาห์ (วันพฤหัสบดี)  นิตยสารสนุกงานรายปักษ์ (วันจันทร์):  นิตยสารสมาร์ตจ๊อบรายปักษ์ (วันจันทร์)  นิตยสารคู่มืองานรายปักษ์ (วันพุธ)  นิตยสารงานใหม่รายปักษ์ (วันพุธ)  นิตยสารหางานหาง่ายรายปักษ์ (วันศุกร์)  นิตยสารงานดีดีรายปักษ์ (วันศุกร์)
สิ่งพิมพ์และกิจการในเครือ > การศึกษา

นิตยสารการศึกษาวันนี้รายปักษ์ (วันจันทร์)
นิตยสารไอสกูลรายปักษ์ (วันจันทร์)
หนังสือเล่มกลุ่มเอ็กซิตบุ๊ก
สิ่งพิมพ์และกิจการในเครือ > อสังหาริมทรัพย์

นิตยสารอาคารวันนี้รายสัปดาห์ (วันจันทร์)
นิตยสารคู่มือซื้อบ้านรายสัปดาห์ (วันจันทร์)
นิตยสารโอเพนเฮาส์รายเดือน
สิ่งพิมพ์และกิจการในเครือ > รถยนต์

นิตยสารรถวันนี้รายสัปดาห์ (วันศุกร์)
นิตยสารป้ายแดงรายเดือน
วันจันทร์ทมิฬ

ภาพดัชนีหุ้นดาวน์โจนส์ตั้งแต่ 19 ก.ค. 2530 - 19 ม.ค. 2531
ในทางการเงิน วันจันทร์ทมิฬ (อังกฤษ: Black Monday) หมายถึง วันจันทร์ที่ 19 ตุลาคม พ.ศ. 2530 ซึ่งตลาดหลักทรัพย์ทั่วโลกตกลงอย่างมาก คิดเป็นมูลค่ามหาศาลในเวลาอันสั้นอย่างยิ่ง การตกลงของตลาดหลักทรัพย์เริ่มต้นในฮ่องกง แล้วค่อยลุกลามไปทางตะวันตกถึงทวีปยุโรป และส่งผลต่อสหรัฐอเมริกาหลังตลาดอื่นปรับตัวลดลงอย่างมากแล้ว ดัชนีอุตสาหกรรมดาวโจนส์ (DJIA) ปรับตัวลดลงถึง 507.99 จุด  ไปปิดที่ 1738.74 จุด คิดเป็นร้อยละ 22.61
จนถึงปลายเดือนตุลาคมปีนั้น ตลาดหลักทรัพย์ในฮ่องกงตกลงร้อยละ 45.5, ออสเตรเลียร้อยละ 41.8, สเปนร้อยละ 31, สหราชอาณาจักรร้อยละ 26.45, สหรัฐอเมริการ้อยละ 22.68 และแคนาดาร้อยละ 22.5 ตลาดหลักทรัพย์ของนิวซีแลนด์ได้รับผลกระทบมากเป็นพิเศษ โดยลดลงถึงร้อยละ 60 นับจากสถิติสูงสุดในปีเดียวกัน และใช้เวลาอีกหลายปีในการฟื้นตัว การลดลงในวันจันทร์ทมิฬนี้นับเป็นการลดลงมากที่สุดในวันเดียวเมื่อเทียบเป็นร้อยละของดาวโจนส์
หลังการลดลงของตลาดหลักทรัพย์ กลุ่มนักเศรษฐศาสตร์ผู้มีชื่อเสียง 33 คนจากหลายประเทศ เดินทางมาพบปะกันในกรุงวอชิงตัน ดี.ซี. ในเดือนธันวาคม ปีเดียวกัน และร่วมกับทำนายว่า "ในอีกไม่กี่ปีถัดไปอาจเป็นครั้งที่ประสบปัญหามากที่สุดนับแต่คริสต์ทศวรรษ 1930"  อย่างไรก็ดี DJIA ปรับตัวเพิ่มขึ้นในปี พ.ศ. 2530 โดยดัชนีเปิดในวันที่ 2 มกราคม พ.ศ. 2530 ที่ 1,897 จุด และเปิดในวันที่ 31 ธันวาคม ที่ 1,939 จุด DJIA ไม่แตะระดับปิดตัวในวันที่ 25 สิงหาคม พ.ศ. 2530 ที่ 2,722 จุด กระทั่งอีกเกือบสองปีถัดมา
ในออสเตรเลียและนิวซีแลนด์ วันจันทร์ทมิฬดังกล่าวยังเรียกว่าเป็น "วันอังคารทมิฬ" เนื่องจากความแตกต่างของเขตเวลา
นอกจากนี้แล้ววันจันทร์ทมิฬ หมายถึงเหตุการณ์ วันที่ 27 ตุลาคม พ.ศ. 2540 หรือ the october 27 mini crash ที่ตลาดหุ้นตกต่ำทั่วโลกอันเป็นผลมาจากวิกฤตการณ์ทางการเงินในเอเชีย พ.ศ. 2540
วัตถุเฮอร์บิก–อาโร

วัตถุเฮอร์บิก–อาโร เอชเอช 47, ภาพถ่ายโดยกล้องโทรทรรศน์อวกาศฮับเบิล มาตราส่วนที่แสดงคือระยะทาง 1000 หน่วยดาราศาสตร์ (1000 เท่าของระยะห่างจากโลกไปยังดวงอาทิตย์) หรือประมาณ 20 เท่าของขนาดของระบบสุริยะของเรา
วัตถุเฮอร์บิก–อาโร (อังกฤษ: Herbig–Haro object, HH) คือชิ้นส่วนเล็ก ๆ ในเนบิวลาที่เกี่ยวข้องกับดาวฤกษ์เกิดใหม่ ก่อตัวขึ้นจากแก๊สที่ฉีดออกมาจากการปะทะกันระหว่างดาวฤกษ์อายุน้อยกับกลุ่มเมฆแก๊สและฝุ่นที่อยู่ใกล้เคียงที่ความเร็วหลายร้อยกิโลเมตรต่อวินาที วัตถุเฮอร์บิก–อาโรเป็นสิ่งที่พบเห็นได้ทั่วไปในย่านเกิดใหม่ของดาวฤกษ์ ทั้งยังสามารถพบได้รอบๆ ดาวฤกษ์เดี่ยว ตามแนวแกนการหมุนของดาวฤกษ์
วัตถุเฮอร์บิก–อาโรเป็นปรากฏการณ์ที่เกิดขึ้นเพียงชั่วคราว กินระยะเวลาเพียงไม่กี่พันปีเท่านั้น มันสามารถวิวัฒนาการไปได้ในเวลาอันรวดเร็วขณะที่เคลื่อนผ่านดาวต้นกำเนิดของมันเข้าไปยังกลุ่มเมฆในห้วงอวกาศระหว่างดวงดาว (มวลสารระหว่างดาวฤกษ์) การสังเกตการณ์จากกล้องโทรทรรศน์อวกาศฮับเบิลเผยให้เห็นวิวัฒนาการอันซับซ้อนของวัตถุชนิดนี้ภายในเวลาเพียงไม่กี่ปี เมื่อวัตถุนี้บางส่วนสลายตัวไปขณะที่บางส่วนสว่างขึ้นขณะที่ปะทะกับสสารอื่นในอวกาศระหว่างดาว
วัตถุชนิดนี้ได้รับการสังเกตพบครั้งแรกในช่วงปลายคริสต์ศตวรรษที่ 19 โดยเชอร์เบิร์น เวสลีย์ เบิร์นแฮม แต่ยังไม่เป็นที่เข้าใจว่าเป็นเนบิวลาอีกชนิดหนึ่ง จนกระทั่งถึงปลายคริสต์ทศวรรษ 1940 นักดาราศาสตร์คนแรก ๆ ที่ศึกษาวัตถุชนิดนี้อย่างละเอียดคือจอร์จ เฮอร์บิก และกิเยร์โม อาโร นักดาราศาสตร์ชาวเม็กซิโก ซึ่งเป็นที่มาของชื่อเรียกวัตถุชนิดนี้ เฮอร์บิกกับอาโรต่างฝ่ายต่างทำงานแยกกันในการศึกษาการก่อตัวของดาวฤกษ์ เมื่อตอนที่พวกเขาวิเคราะห์วัตถุเฮอร์บิก–อาโร และต่อมาจึงตระหนักว่ามันเป็นสิ่งที่เกิดขึ้นจากกระบวนการการก่อตัวของดาวฤกษ์นั่นเอง
ดูเพิ่ม

จานดาวเคราะห์ก่อนเกิด
แหล่งข้อมูลอื่น

Comprehensive catalogue of HH objects at the University of Colorado เก็บถาวร 2008-03-18 ที่ เวย์แบ็กแมชชีน
HH objects in the Encyclopedia of Astrobiology, Astronomy, and Spaceflight
Animations of HH object jets from HST observations
A Catalogue of Molecular Hydrogen Emission-Line Objects in Outflows from Young Stars: MHO Catalogue เก็บถาวร 2011-06-10 ที่ เวย์แบ็กแมชชีน
| ด ค กดาวฤกษ์ |
| --- | --- |
ดาวฤกษ์ก่อนเกิด:  เมฆโมเลกุล บริเวณเอช 2  กลุ่มเมฆบอก  วัตถุดาวฤกษ์อายุน้อย  วัตถุเฮอร์บิก–อาโร  รอยฮายาชิ  ขีดจำกัดฮายาชิ  รอยเฮนเยย์  ดาวฤกษ์ก่อนเกิด  ที วัว  เอฟยู นายพราน  ดาวเฮอร์บิก เออี/บีอี 
วิวัฒนาการ:  กำเนิด  ก่อนลำดับหลัก  แถบลำดับหลัก  วิวัฒนาการหลังดาวยักษ์แดง  แขนงดาวยักษ์เชิงเส้นกำกับ  แผ่นยาวดาวแปรขนาดและแปรแสง  เนบิวลาดาวเคราะห์ก่อนเกิด  เนบิวลาดาวเคราะห์  ดาววอลฟ์–ราแย  นวดารา  มหานวดารา  ไฮเปอร์โนวา  แผนภาพของแฮร์ตสปรอง–รัสเซิล 
ประเภท:  ดาวแคระ น้ำเงิน  ส้ม  แดง  เหลือง  เหลือง-ขาว  ดาวยักษ์เล็ก  ดาวยักษ์ น้ำเงิน  แดง  ดาวยักษ์สว่าง  ดาวยักษ์ใหญ่ น้ำเงิน  แดง  เหลือง  ดาวยักษ์ใหญ่ยิ่ง เหลือง  ดาวแปลกพวกน้ำเงิน  ดาวแปรแสงแกมมาแคสซิโอเปีย  ดาวคาร์บอน ซีเอช  แบเรียม  เอส  ดาวฤกษ์ประหลาด  ดาวเทคเนเทียม  ดาวปรอท-มังกานีส  ดาวแปรแสง 
คุณสมบัติ:  การจัดประเภท  ดัชนีสียูบี-วี  การสังเคราะห์นิวเคลียส  อุณหภูมิยังผล  ความเป็นโลหะ  การหมุน  สนามแม่เหล็ก  การเคลื่อนไหวผิดปกติของบรรยากาศแบบไมโคร  ระบบดาวเคราะห์  ความเร็วแนวเล็ง  การเคลื่อนที่เฉพาะ  พารัลแลกซ์  ความเร็วของอวกาศ ดาวฤกษ์ความเร็วสูง - ดาวฤกษ์ความเร็วสูงยิ่งยวด 
โครงสร้าง:  แกน  เขตพาความร้อน  เขตแผ่รังสี  โฟโตสเฟียร์  โครโมสเฟียร์  โคโรนา  ลมดาวฤกษ์  โพรงลมดาวฤกษ์ 
ซากดาว:  ดาวแคระขาว  ดาวนิวตรอน  พัลซาร์  แมกนีทาร์  ดาวควาร์ก  ดาวส่วนประกอบประหลาด  หลุมดำ  หลุมดำดาวฤกษ์ 
รายชื่อดาวฤกษ์:  เรียงตามมวล  เรียงตามขนาด  เรียงตามโชติมาตรปรากฏ  เรียงตามโชติมาตรสัมบูรณ์  เรียงตามระยะห่าง
วันขอบคุณพระเจ้า

| วันขอบคุณพระเจ้า |
| --- | --- |
มื้อค่ำวันขอบคุณพระเจ้าแบบทั่วไปในสหรัฐ
จัดขึ้นโดย: ประเทศ แคนาดา  เยอรมนี  ไลบีเรีย  เซนต์ลูเซีย  สหรัฐ ดินแดน ไลเดิน (เนเธอร์แลนด์)  เกาะนอร์ฟอล์ก (ออสเตรเลีย)  ดินแดนของสหรัฐ  รัฐและดินแดนของประเทศแคนาดา 
ประเภท: วันหยุดราชการ, ประเพณี
วันที่:  วันอาทิตย์ที่ 1 ของเดือนตุลาคม (เยอรมนี)  วันจันทร์ที่ 2 ของเดือนตุลาคม (แคนาดา)  วันพฤหัสบดีที่ 1 ของเดือนพฤศจิกายน (ไลบีเรีย)  วันพุธสุดท้ายของเดือนพฤศจิกายน (เกาะนอร์ฟอล์ก)  วันพฤหัสบดีที่ 4 ของเดือนพฤศจิกายน (สหรัฐและบราซิล) 
วันขอบคุณพระเจ้า (อังกฤษ: Thanksgiving) เป็นวันหยุดประจำชาติ ซึ่งจัดขึ้นในวันของเดือนตุลาคมและพฤศจิกายนในสหรัฐ แคนาดา เซนต์ลูเซีย ไลบีเรีย และไม่เป็นทางการในบางประเทศ เช่น บราซิล เยอรมนี และฟิลิปปินส์ นอกจากนี้ยังจัดขึ้นในเมืองไลเดิน เนเธอร์แลนด์ และเกาะนอร์ฟอล์ก ออสเตรเลีย โดยเริ่มต้นมาจากวันขอบคุณพระเจ้าหลังสิ้นสุดฤดูเก็บเกี่ยว แม้ว่าวันขอบคุณพระเจ้าจะมีรากฐานประวัติศาสตร์จากประเพณีทางศาสนาและวัฒนธรรม แต่ก็ได้รับการเฉลิมฉลองในฐานะวันหยุดมาอย่างยาวนานเช่นกัน
อดีตในอเมริกา วันขอบคุณพระเจ้าไม่ได้เป็นวันหยุดที่มีการฉลองกันทั่วประเทศ จนกระทั่งมีการรณรงค์ต่อรัฐสภาสหรัฐ ในปี ค.ศ. 1863 ประธานาธิบดี อับราฮัม ลินคอล์น ประกาศให้วันขอบคุณพระเจ้าเป็นวันหยุดทั่วประเทศ สืบเนื่องมาจนทุกวันนี้
ในวันขอบคุณพระเจ้านี้ชาวอเมริกันจะใช้เวลาอยู่ร่วมกับครอบครัวและรับประทานอาหารมื้อใหญ่ด้วยกัน โดยอาหารที่นิยมรับประทานจนเป็นประเพณีคือไก่งวง ทั้งนี้ว่ากันว่าไก่งวง มีสาร tryptophan ซึ่งทำให้ง่วงนอนจัด บางบ้านพอรับประทานไก่งวงเสร็จแล้ว ก็มักจะพักผ่อนดูฟุตบอลหรืองีบกัน และนอกจากนี้ในนครนิวยอร์กจะมีขบวนพาเหรดที่มีชื่อเสียงจัดโดยห้างสรรพสินค้า เมซีส์ ในชื่อ เมซีส์เดย์พาเหรด (Macy's Day Parade)
แหล่งข้อมูลอื่น

Baker, James W. (2009). Thanksgiving: The Biography of an American Holiday. UPNE. ISBN 978-1-58465-801-6.
Bangs, Jeremy D. "Thanksgiving on the Net: Roast Bull with Cranberry Sauce". Sail 1620. Society of Mayflower Descendants in the Commonwealth of Pennsylvania. คลังข้อมูลเก่าเก็บจากแหล่งเดิมเมื่อ พฤศจิกายน 2, 2012. สืบค้นเมื่อ ตุลาคม 23, 2012.
Colman, Penny (2008). Thanksgiving: The True Story. Macmillan. p. 149. ISBN 978-0805082296.
Dow, Judy; Slapin, Beverly (มิถุนายน 12, 2006). "Deconstructing the Myths of "The First Thanksgiving"". Oyate.org. คลังข้อมูลเก่าเก็บจากแหล่งเดิมเมื่อ พฤศจิกายน 29, 2010. สืบค้นเมื่อ พฤศจิกายน 29, 2010.
Hillstrom, Laurie Collier (2007). The Thanksgiving book: a companion to the holiday covering its history, lore, ... Omnigraphics. p. 328. ISBN 978-0780804036.
Hodgson, Godfrey (2006). A Great and Godly Adventure; The Pilgrims and the Myth of the First Thanksgiving. New York: Public Affairs. p. 212. ISBN 978-1586483739.
วัตถุพ้นดาวเนปจูน

ภาพแสดงวัตถุพ้นดาวเนปจูนขนาดใหญ่ ที่เป็นที่รู้จักแล้วในปัจจุบัน
วัตถุพ้นดาวเนปจูน (อังกฤษ: Trans-Neptunian Object; TNO) คือวัตถุในระบบสุริยะที่โคจรรอบดวงอาทิตย์ในระยะที่ไกลกว่าวงโคจรเฉลี่ยของดาวเนปจูน สามารถแบ่งได้เป็น 3 กลุ่มใหญ่ๆ คือ แถบไคเปอร์ แถบจานกระจาย และเมฆออร์ต
วัตถุพ้นดาวเนปจูนชิ้นแรกที่มีการค้นพบ คือ ดาวพลูโต เมื่อปี ค.ศ. 1930 ในเวลาที่ค้นพบนั้นยังไม่ได้เรียกพลูโตว่าเป็นวัตถุพ้นดาวเนปจูน ดาวพลูโตถูกเรียกว่าเป็นดาวเคราะห์ดวงที่ 9 จวบจนเมื่อมีการจัดระดับดาวเคราะห์ใหม่ในปี ค.ศ. 2006
หลังจากการค้นพบครั้งแรกอีกนานถึง 60 ปี จึงได้ค้นพบวัตถุพ้นดาวเนปจูนชิ้นที่สอง คือ 15760 อัลเบียน หรือ (15760) 1992 QB1 ในปี ค.ศ. 1992 (แต่ก่อนหน้านั้นมีการค้นพบ คารอน ดวงจันทร์ของดาวพลูโต ในปี ค.ศ. 1978) หลังจากนั้น มีวัตถุพ้นดาวเนปจูนได้รับการค้นพบแล้วกว่า 1,075 ชิ้น ซึ่งมีขนาด องค์ประกอบ และวงโคจรที่แตกต่างกัน
วัตถุพ้นดาวเนปจูนที่ใหญ่ที่สุดเท่าที่รู้จัก (และรองจากดาวพลูโต) คือ อีริส ค้นพบในปี ค.ศ. 2005
ดูเพิ่ม

วัตถุ TNO
อุกกาบาต
แหล่งข้อมูลอื่น

รายชื่อวัตถุพ้นดาวเนปจูน จาก Minor Planet Center
วันชัย ผ่องศรี

| วันชัย ผ่องศรี |
| --- | --- |
เกิด: 6 พฤศจิกายน พ.ศ. 2506 (61 ปี)
| สถิติเหรียญโอลิมปิก> มวยสากลสมัครเล่น.เอเชียนเกมส์ |
| --- | --- | --- |
|  |  นิวเดลี 2525  | แบนตัมเวท |
|  |  โซล 2529  | ไลท์เวท |
ซีเกมส์
|  |  สิงคโปร์ 2526  | แบนตัมเวท |
|  |  กรุงเทพฯ 2528  | เฟเธอร์เวท |
|  |  จาการ์ตา 2530  | เฟเธอร์เวท |
วันชัย ผ่องศรี (อังกฤษ: Wanchai Pongsri; เกิดเมื่อ 6 พฤศจิกายน พ.ศ. 2506) อดีตนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2527 ที่ลอสแอนเจลิส สหรัฐอเมริกา ในรุ่นแบนตัมเวท รอบแรก ได้บาย รอบสอง แพ้ โจเอ โอเรวา จากไนจีเรีย ตกรอบ เมื่อ 2 สิงหาคม พ.ศ. 2527 และได้ไปแข่งขันในกีฬาโอลิมปิกที่ โซล พ.ศ. 2531 ในรุ่นเฟเธอร์เวท รอบแรก ชนะอาร์เอสซี อาลี มูฮัมหมัด จาฟเฟอร์ จาก เยเมนใต้ เมื่อ 18 กันยายน พ.ศ. 2531 รอบสอง ชนะ เอสเตบัน ฟลอเรส จาก เปอร์โตริโก เมื่อ 22 กันยายน พ.ศ. 2531 รอบสาม แพ้ ดาเนียล ดูมิเตรสคู จากโรมาเนีย ตกรอบเมื่อ 26 กันยายน พ.ศ. 2531
นอกจากนั้น วันชัยยังได้เข้าแข่งขันกีฬาเอเชียนเกมส์และได้เหรียญรางวัลถึง 2 ครั้ง โดยในเอเชียนเกมส์ ครั้งที่ 9 ที่ นิวเดลฮี ประเทศอินเดีย พ.ศ. 2525 ได้เหรียญเงินในรุ่นแบนตัมเวท และได้เหรียญทองแดงในรุ่นไลท์เวท ในเอเชียนเกมส์ ครั้งที่ 10 ที่ โซล ประเทศเกาหลีใต้ พ.ศ. 2529 และได้เหรียญทองซีเกมส์สามสมัย คือ ซีเกมส์ พ.ศ. 2526 ที่สิงคโปร์ในรุ่นแบนตัมเวท ซีเกมส์ พ.ศ. 2528 ที่กรุงเทพฯ และซีเกมส์ พ.ศ. 2530 ที่อินโดนีเซียในรุ่นเฟเธอร์เวท
ปัจจุบัน วันชัยเป็นกรรมการห้ามบนเวที และกรรมการให้คะแนนของเวทีมวยระดับใหญ่ของประเทศหลายเวที
วันกาชาดและเสี้ยววงเดือนแดงโลก

การเฉลิมฉลองประจำปีของแนวร่วมกาชาดและเสี้ยววงเดือนแดงสากล
ฌ็อง อ็องรี ดูว์น็อง ผู้ก่อตั้งเหล่ากาชาด
วันกาชาดและเสี้ยววงเดือนแดงโลก (อังกฤษ: World Red Cross and Red Crescent Day) หรือ วันกาชาดโลก หรือ วันกาชาดสากล (อังกฤษ: World Red Cross Day) เป็นวันประจำปีของหลักการกาชาดและเสี้ยววงเดือนแดงสากล จัดขึ้นในวันที่ 8 พฤษภาคม ของทุกปี ซึ่งเป็นวันคล้ายวันเกิดของอ็องรี ดูว์น็อง ผู้ก่อตั้งคณะกรรมการกาชาดระหว่างประเทศและผู้ได้รับรางวัลโนเบลสาขาสันติภาพใน ค.ศ. 1901 (ตรงกับวันที่ 8 พฤษภาคม ค.ศ. 1828; ณ เมืองเจนีวา ประเทศสวิตเซอร์แลนด์ และถึงแก่กรรมเมื่อวันที่ 30 ตุลาคม ค.ศ. 1910 ณ เมืองไฮเดิน ประเทศสวิตเซอร์แลนด์)
ประวัติ

แนวคิดเกี่ยวกับ "กิจกรรมประจำปีที่สามารถดำเนินการได้ทั่วโลก ... ที่จะมีส่วนสําคัญต่อสันติภาพ" เริ่มต้นขึ้นภายหลังสงครามโลกครั้งที่หนึ่ง แนวคิดดังกล่าวเป็นที่รู้จักกันในชื่อ "สัญญากาชาด" (Red Cross Truce) ได้รับการศึกษาโดยคณะกรรมาธิการระหว่างประเทศที่จัดตั้งขึ้นในระหว่างการประชุมกาชาดระหว่างประเทศครั้งที่ 14 โดยมีการนำเสนอรายงานต่อการประชุมกาชาดระหว่างประเทศครั้งที่ 15 ณ กรุงโตเกียว เมื่อ ค.ศ. 1934 ซึ่งได้รับการอนุมัติ ต่อมาภายหลังสงครามโลกครั้งที่สอง เมื่อ ค.ศ. 1946 ข้อเสนอที่โตเกียวได้รับการศึกษาโดยสันนิบาตสภากาชาด (LRCS) (เปลี่ยนชื่อเป็นสหพันธ์สภากาชาดและสภาเสี้ยววงเดือนแดงระหว่างประเทศ (IFRC) ใน ค.ศ. 1991) สองปีต่อมา เมื่อมีการพิจารณาถึงหลักการของสัญญากาชาดและการบังคับใช้ในภูมิภาคต่าง ๆ ทั่วโลกแล้ว จึงมีการประกาศใช้ข้อเสนอของวันกาชาดโลก โดยวันกาชาดโลกครั้งแรกจัดขึ้นเมื่อวันที่ 8 พฤษภาคม ค.ศ. 1948 ต่อมาได้มีการเปลี่ยนชื่ออย่างเป็นทางการกลายเป็น "วันกาชาดและเสี้ยววงเดือนแดงโลก" ใน ค.ศ. 1984
แหล่งข้อมูลอื่น

International Committee of the Red Cross: World Red Cross and Red Crescent Day
British Red Cross เก็บถาวร 26 กุมภาพันธ์ 2018 ที่ เวย์แบ็กแมชชีน
วันดาร์วิน

| วันดาร์วิน |
| --- | --- |
ดาร์วิน ขณะอายุ 59 ปี
จัดขึ้นโดย: คนหลายกลุ่ม
ความสำคัญ: วันเฉลิมฉลองชีวิตและผลงานของดาร์วิน
การเฉลิมฉลอง: หลากหลาย
วันที่: 12 กุมภาพันธ์
ความถี่: ทุกปี
วันดาร์วิน (อังกฤษ: Darwin Day) เป็นวันที่ฉลองเพื่อระลึกถึงชาลส์ ดาร์วิน เนื่องในโอกาสวันคล้ายวันเกิดของเขาเมื่อวันที่ 12 กุมภาพันธ์ พ.ศ.​ 2352 วันถูกใช้เพื่อเน้นผลงานด้านวิทยาศาสตร์ของดาร์วิน และเพื่อส่งเสริมวิทยาศาสตร์โดยทั่วไป มีการเฉลิมฉลองวันดาร์วินไปทั่วโลก
วันกวีนิพนธ์สากล

| วันกวีนิพนธ์สากล |
| --- | --- |
ชื่ออื่น: WPD
จัดขึ้นโดย: รัฐสมาชิกสหประชาชาติ
การเฉลิมฉลอง: ยูเนสโก
การถือปฏิบัติ: การส่งเสริมกวีนิพนธ์
เริ่ม: ค.ศ. 1999
วันที่: 21 มีนาคม
ครั้งหน้า: 21 มีนาคม 2025 (2025-03-21)
ความถี่: ทุกปี
ครั้งแรก: 1999; 25 ปีที่แล้ว (1999)
วันกวีนิพนธ์สากล (อังกฤษ: World Poetry Day) มีการเฉลิมฉลองในวัน ที่ 21 มีนาคม และได้รับการประกาศโดย ยูเนสโก (องค์การการศึกษา วิทยาศาสตร์ และวัฒนธรรมแห่งสหประชาชาติ) ในปี 1999 "โดยมีเป้าหมายเพื่อสนับสนุนความหลากหลายทางภาษา ผ่านการแสดงออกทางกวีนิพนธ์ และเพิ่มโอกาสให้ภาษาใกล้สูญได้รับการถ่ายทอด" จุดประสงค์คือเพื่อส่งเสริมการอ่าน การเขียน การตีพิมพ์ และการสอนกวีนิพนธ์ทั่วโลก และตามคำประกาศดั้งเดิมของยููเนสโกระบุว่า เพื่อ "ให้การยอมรับและแรงผลักดันครั้งใหม่แก่ขบวนการกวีนิพนธ์ระดับชาติ ภูมิภาค และระดับนานาชาติ"
โดยทั่วไปจะมีการเฉลิมฉลองในเดือนตุลาคม แต่ในคริสต์ศตวรรษที่ 20 ประชาคมโลกเฉลิมฉลองในวันที่ 15 ซึ่งเป็นวันเกิดของ เวอร์จิล กวีมหากาพย์ และกวีชาวโรมันที่ได้รับรางวัลภายใต้การนำของเอากุสตุส ประเพณีที่กำหนดให้วันที่ในเดือนตุลาคมเป็นการเฉลิมฉลองวันกวีนิพนธ์ระดับชาติหรือนานาชาติยังคงมีอยู่ในหลายประเทศ โดยทั่วไป สหราชอาณาจักรจะใช้วันพฤหัสบดีแรกของเดือนตุลาคม แต่ที่อื่น ๆ จะใช้วันอื่นของเดือนตุลาคม หรือแม้แต่บางครั้งก็เป็นวันที่ในเดือนพฤศจิกายน
ยูเนสโกบรรจุวันกวีนิพนธ์สากลไว้ในปฏิทิน หลังจาก เพน อินเตอร์เนชันแนล นำเสนออย่างเป็นทางการโดยทาริค กูเนอร์เซล ในการประชุมคองเกรสปี 1997 ในเมืองเอดินบะระ ประเทศสกอตแลนด์ ตามคำแนะนำของเพน ตุรกี  และสนับสนุนโดย เมลเบิร์น เพน (ในปี 1996 ริเริ่มโดยทาริค กูเนอร์เซล และ Gülseli Inal และคณะ — Poetic Space Lab)
วันกวีนิพนธ์สากลในปี 2021 ที่สำนักงานใหญ่ยูเนสโก ในกรุงปารีส ประเทศฝรั่งเศส จัดขึ้นเพื่อเฉลิมฉลองครบรอบ 100 ปีวันเกิดของ แบลซ โคเนสกี กวี นักเขียน นักแปลวรรณกรรม และนักวิชาการด้านภาษาศาสตร์ผู้ยิ่งใหญ่ชาวมาซิโดเนีย ในเวลาเดียวกัน แครอล แอน ดัฟฟี กวีชาวอังกฤษ ได้รับรางวัลพวงหรีดทองคำจากงาน Struga Poetry Evenings ประจำปี
ดูเพิ่ม

สหประชาชาติ
วันกวีนิพนธ์แห่งชาติ จัดขึ้นในเดือนตุลาคมในสหราชอาณาจักร
เดือนกวีนิพนธ์แห่งชาติ จัดขึ้นในเดือนเมษายนในสหรัฐอเมริกาและแคนาดา
กวีกิตติมศักดิ์ เลือกในวันที่ 1 พฤศจิกายน ซึ่งเป็นวันกวีนิพนธ์ในประเทศเกาหลี
แหล่งข้อมูลอื่น

กวิชาลา - โรงเรียนนักกวี
"วันกวีนิพนธ์สากล" ที่ un.org
ปฏิทินการสังเกตการณ์ระหว่างประเทศของสหประชาชาติ
"กวีรุ่นเยาว์จากชัยปุระเฉลิมฉลองวันกวีนิพนธ์โลกในวันที่ 21 มีนาคม 2017 ที่ O2 The Plant Cafe"
วันซ์มอร์ (เพลง)

| "วันมอร์" |
| --- | --- |

เพลงโดยดิออร์บ
วางจำหน่าย: พ.ศ. 2544
แนวเพลง: แอมเบียนต์เฮาส์
ความยาว: 4:17
ค่ายเพลง: ไอแลนด์เรคคอร์ดส
โปรดิวเซอร์: ดิออร์บ
วันส์มอร์ (อังกฤษ: Once More) เป็นซิงเกิลของ ดิออร์บ โดยได้มีนักร้องรับเชิญอย่าง อากิ โอโมริ
วัคซีน rVSV-ZEBOV

วัคซีนทดลองต้านโรคไวรัสอีโบลา
| --- | --- |
ภาพจุลทรรศน์อิเล็กตรอนของไวรัสอีโบลา
ข้อมูลทางคลินิก
ชื่อทางการค้า: เออร์เวโบ (Ervebo)
ชื่ออื่น: V920
AHFS/Drugs.com: Professional Drug Facts
ข้อมูลทะเบียนยา:  EU EMA: by INN 
ช่องทางการรับยา: ฉีดเข้ากล้ามเนื้อ
รหัส ATC: None
กฏหมาย
สถานะตามกฏหมาย:  US: ℞-only   In general: ℞ (Prescription only) 
ตัวบ่งชี้
DrugBank: DB15595 Y
ChemSpider: none
 สารานุกรมเภสัชกรรม
วัคซีน rVSV-ZEBOV (อังกฤษ: Recombinant vesicular stomatitis virus-Zaire Ebola virus, rVSV-ZEBOV vaccine, Ebola Zaire vaccine live หรือ V920 vaccine มีตัวย่อ rVSV-ZEBOV) มีชื่อการค้าว่า Ervebo (เออร์เวโบ) เป็นวัคซีนสำหรับผู้ใหญ่เพื่อป้องกันโรคไวรัสอีโบลาอันมีเหตุจากไวรัสอีโบลาแซร์ (เรียกสั้น ๆ ว่า ไวรัสอีโบลา)
เมื่อใช้กับคนรอบข้างผู้ติดโรค (ring vaccination) rVSV-ZEBOV พบว่าช่วยป้องกันการระบาดโรคในระดับสูง
ราว ๆ ครึ่งหนึ่งของผู้ได้วัคซีนจะมีผลข้างเคียงไม่พึงประสงค์ตั้งแต่เบา ๆ จนถึงปานกลางรวมทั้งปวดหัว ล้า และปวดเมื่อยกล้ามเนื้อ
rVSV-ZEBOV เป็นวัคซีนไวรัสมีดีเอนเอลูกผสม (recombinant DNA) ที่ไวรัสยังสามารถถ่ายแบบดีเอนเอต่อได้ (replication-competent)
ประกอบด้วยไวรัส VSV (vesicular stomatitis virus) ในวงศ์ย่อย Rhabdoviridae ซึ่งก่อโรคปากอักเสบเป็นตุ่มพอง (vesicular stomatitis) ในสัตว์โดยไวรัสได้ผ่านพันธุวิศวกรรมให้แสดงออกไกลโคโปรตีนของไวรัสอีโบลาเพื่อกระตุ้นให้ระบบภูมิคุ้มกันตอบสนองต่อไวรัสอีโบลา
วัคซีนได้รับอนุมัติให้ใช้ทางการแพทย์ในสหภาพยุโรปและสหรัฐในปี 2019
นักวิทยาศาสตร์แคนาดาที่แหล็บจุลชีววิทยาแห่งชาติแคนาดา (NML) ซึ่งเป็นส่วนของสำนักงานสาธารณสุขแห่งชาติแคนาดา (PHAC) ได้สร้างวัคซีนนี้ขึ้น
PHAC ได้ให้สิทธิอนุญาตแก่บริษัทเล็ก ๆ คือนิวลิงก์เจเนติกส์ (NewLink Genetics) เพื่อพัฒนาวัคซีน
ผู้ต่อมาให้สิทธิอนุญาตแก่บริษัทยักษ์ใหญ่คือ เมอร์ค ในปี 2014
วัคซีนได้ใช้ในสาธารณรัฐประชาธิปไตยคองโกเมื่อโรคไวรัสอีโบลาระบาดในปี 2018
แล้วต่อมาใช้อย่างกว้างขวางในการระบาดทั่วของอีโบลาในคีวู พ.ศ. 2561–62 (ติดกับทะเลสาบคีวู) คือได้ให้วัคซีนแก่คน 9 หมื่นคน
การแพทย์

คนเกือบ 800 คนได้รับวัคซีน VSV-EBOV เป็นมาตรการฉุกเฉินโดยให้คนรอบข้างผู้ติดโรค (ring vaccination) เมื่อไวรัสอีโบลาได้ระบาดในประเทศกินีปี 2016
ในปี 2017 เมื่อโรคไวรัสอีโบลาเกิดระบาดในสาธารณรัฐประชาธิปไตยคองโก กระทรวงสาธารณสุขของประเทศก็อนุมัติให้ใช้วัคซีนเป็นมาตรการฉุกเฉิน
แม้จะไม่ได้ให้วัคซีนโดยทันที
การแพทย์ > ประสิทธิผล

ในเดือนเมษายน 2019 หลังจากให้วัคซีนเป็นจำนวนมากเมื่อโรคระบาดในสาธารณรัฐประชาธิปไตยคองโก องค์การอนามัยโลกได้ตีพิมพ์ผลงานวิจัยเบื้องต้น โดยร่วมงานกับสถาบันงานวิจัยชีวเวชแห่งชาติของประเทศ เกี่ยวกับประสิทธิผลของโปรแกรมให้วัคซีนแบบให้คนรอบข้างผู้ติดโรค (ring vaccination) และกล่าวว่า วัคซีน rVSV-ZEBOV-GP มีประสิทธิผลระงับการระบาดของไวรัสอีโบลาในอัตราร้อยละ 97.5 เทียบกับเมื่อไม่ให้วัคซีน
ผลข้างเคียง

ผลข้างเคียงรวมทั้งปวดหัว เป็นไข้ ล้า ปวดเมื่อยข้อและกล้ามเนื้อ คลื่นไส้ ข้ออักเสบ ผื่น และเหงื่อออกผิดปกติ
ส่วนปัญหาเฉพาะที่ฉีดยารวมทั้งเจ็บปวดและบวมแดง
เคมีชีวภาพ

rVSV-ZEBOV เป็นไวรัส VSV (vesicular stomatitis virus) ที่มีดีเอ็นเอลูกผสม (recombinant DNA) โดยลดความรุนแรง (attenuated) และยีนไกลโคโปรตีนหุ้มไวรัสธรรมชาติ คือ P03522 ได้แทนที่ด้วยยีน P87666 ของไวรัสอีโบลาสายพันธุ์ Kikwit 1995 Zaire strain
บริษัทสวิส IDT Biologika เป็นผู้ผลิตวัคซีนเพื่อการทดลองระยะที่ 1
บริษัทเมอร์คเป็นผู้ผลิตวัคซีนเพื่อการทดลองระยะที่ 3 โดยใช้เซลล์เวโร (Vero cell)
ที่บริษัทได้ใช้อยู่แล้วเพื่อผลิตวัคซีนป้องกันโรตาไวรัส
โรคไวรัสอีโบลาในปี 2018 > การระบาดของไวรัสอีโบลาของสาธารณรัฐประชาธิปไตยคองโกปี 2018

เมื่อไวรัสอีโบลาได้ระบาดในสาธารณรัฐประชาธิปไตยคองโกเดือนพฤษภาคม 2018 ก็ได้ใช้วัคซีน ZEBOV
การติดตามคนผู้สัมผัสกับผู้ติดโรค 1,706 คน (แล้วได้ให้วัคซีนแก่คนรอบข้างผู้ติดโรคเป็น ring vaccination จำนวน 3,330 คน) ในที่สุดก็ไม่เหลือผู้ติดโรคเลยเมื่อถึงวันที่ 28 มิถุนายน 2018
หลังจากกำหนด 42 วันที่ไม่มีใครติดโรคใหม่เลย การระบาดก็จัดว่ายุติในวันที่ 24 กรกฎาคม
โรคไวรัสอีโบลาในปี 2018 > การระบาดของไวรัสอีโบลาที่เขตคีวู

ในวันที่ 1 สิงหาคม โรคไวรัสอีโบลาได้เกิดระบาดในเขตคีวูเหนือในสาธารณรัฐประชาธิปไตยคองโก หลังจาก 6 เดือน จำนวนคนติดโรค (รวมทั้งที่น่าจะเป็นและสงสัย) รวม 1,615 คนโดยเสียชีวิต 930 คน
โดยเหตุการณ์ความรุนแรงในเขตนี้ได้ช่วยกระจายไวรัส
ผลงานเบื้องต้นแสดงว่า การให้วัคซีนแก่คนรอบข้างผู้ติดโรค (ring vaccination) มีประสิทธิผลลดการระบาดของโรคอย่างดียิ่ง
ดูเพิ่ม

วัคซีนอีโบลา
เชิงอรรถ

↑  เซลล์เวโร (Vero cell) เป็นสายพันธุ์ของเซลล์สายหนึ่งที่ใช้ในการเพาะเซลล์
สายพันธุ์ได้สกัดมาจากเซลล์เนื้อเยื่อบุผิวของไตลิงแอฟริกาสกุล Chlorocebus (เรียกว่าลิงแอฟริกาเขียว) ตัวหนึ่ง
นักวิทยาศาสตร์ชาวญี่ปุ่นที่มหาวิทยาลัยชิบะได้พัฒนาสายพันธุ์นี้ขึ้นในวันที่ 27 มีนาคม 1962
ชื่อคือ เวโร มาจากคำย่อภาษาเอสเปรันโตว่า verda reno ซึ่งแปลว่า ไตสีเขียว ส่วนคำว่า vero ในภาษาโดยตรงหมายความว่า "ความจริง"